cyanic-selkie/wikianc huggingface dataset:
Only a Northern Song
Bakgrunn
Northern Songs Ltd var et selskap som hadde rettighetene til blant annet sangene som Lennon/McCartney skrev. Dick James eide 50 % av aksjene, mens de resterende 50 % var fordelt mellom Brian Epstein, John Lennon og Paul McCartney. George Harrison eide ingen aksjer; men grunnet en kontrakt som utløp cirka 1968, ble sangene han skrev, eid av Northern Songs Ltd. Teksten til «Only a Northern Song» var et sarkastisk spark til den ordningen. I etterkant forsøkte Harrison å tone det ned med at sangen handlet om den hellige byen Liverpool, og at i tillegg til det, var sangen eid av Northern Songs som han ikke eide.
Yellow Submarine Soundtrack
I 1999 kom Yellow Submarine Soundtrack ut. «Only a Northern Song» var blant de femten sangene som ble med. Det som var blitt gjort der, var at de opprinnelige firesporsteipene hvor de hadde spilt inn grunnkompene, ble hentet frem og lagt ut på datafiler sammen med de øvrige pålegg. Av den grunn kom alle instrumenter og sangstemmer mer tydelig frem.
Vettre
Vettre er et tettsted og et delområde i Asker kommune i Viken, beliggende ved Indre Oslofjord. Stedsnavnet Vettre er avledet av «vattr» eller «vin» som betyr «åpent lende». Vettregårdene hører til de eldste gårdene som ble ryddet i Asker. Noen mener at ordet Vettre er avledet av ordet «ve» som betyr «hellig sted».
Ved Leangbukta finnes en stor båthavn og et senter hvor de fleste båtforhandlerne er representert. Thon Hotel Vettre ligger like ved sjøen og Leangbukta. Fra hotellet kan man spasere langs kyststien, ned på Løkeneshalvøya mot Konglungen som er forbundet med fastlandet med en liten bro. Jan Herman Linges hus og hele veien til Vollen, eller andre veien forbi Hvalstrand.
Manfred Klein
Klein ble olympisk mester i roing under Sommer-OL 1988 i Seoul. Han var styrmann på den vesttyske båten som vant konkurransen i åtter for menn foran Sovjetunionen og USA. Roerne på laget var Wolfgang Maennig, Thomas Möllenkamp, Matthias Mellinghaus, Eckhardt Schultz Ansgar Wessling, Armin Eichholz, Thomas Domian og Bahne Rabe.
Levanger sykehus holdeplass
Levanger sykehus holdeplass er en holdeplass på Nordlandsbanen i Nord-Trøndelag. Fra og med 12. desember 2010 betjenes den ikke lenger av tog. Holdeplassen ble nedlagt av sikkerhetsgrunner etter pålegg fra Statens jernbanetilsyn, ifølge sikkerhetsforskriften var plattformen for kort, og kunne bare betjenes av tog som var kortere enn de som trafikkerer strekningen.
198 land med Einar Tørnquist
198 Land med Einar Tørnquist er en podkast av og med Einar Tørnquist. Den startet opp våren 2019, og våren 2023 ble syvende sesong tilgjengeliggjort. Podkasten produseres av medieselskapet Plan-B.
Podkasten tar for seg ett land i hver episode, og noen land går over flere episoder. Tørnquist har med seg en gjest som har en tilknytning til det aktuelle landet. Den hadde rundt 70,000 lyttere per juni 2022.
Det ble i 2022 gitt ut en bok med samme navn som podkasten. Den ble imidlertid trukket tilbake fra markedet samme år som den kom. Tørnquist medgir at den inneholder en grov faktafeil, og anmodet selv om å få boka trukket. Forveksling mellom hutuer og tutsier (det skulle stått hutuer om tutsier og motsatt) i avsnittet om Rwanda ble ikke oppdaget før boken hadde gått i trykken.
Trinorchestia
Trinorchestia er en slekt innenfor tangloppefamilien av ordenen Senticaudata, som inngår i gruppen av amfipoder.
Navosomopsis
Navosomopsis er en slekt av biller som hører til familien trebukker (Cerambycidae).
Nan Hu
Sørsjøen er en innsjø sør for byen Jiaxing i Folkerepublikken Kina. Den har et areal på 0,54 km². Frm kalles også «mandarinandsjøen» på grunn av sitt omriss.
Navosomopsis
Utseende
En middelsstor (25-35 millimeter), avlang, brunsvart trebukk. Antennene er tynne og rundt halvparten så lange som kroppen. Pronotum er trapesformet, bakhjørnene kan være noe utstikkende. Dekkvingene er parallellsidige med stumpvinklede "skuldre" og sju-åtte (i alle fall midt på) opphøyde lengderibber.
Varingskollen holdeplass
Varingskollen holdeplass er en holdeplass på Gjøvikbanen ved Nittedal i Akershus fylke. Holdeplassen ble opprettet i 1932 under navnet Løvstad, men byttet til det nåværende navnet 31. mai 1964.
Plattformen og parkeringsplassen ved Varingskollen holdeplass ble oppgradert i 2015.
Holdeplassen er ubetjent og har ikke billettautomater. Den ligger i umiddelbar nærhet til Varingskollen skisenter.
Navosomopsis
Utbredelse
Arten er vidt utbredt i Sentral- og Vest-Afrika.
Nan Hu
Langs bredden er ruinene etter Disregntårnet, bygget på 900-tallet. I 1548 ble det foretatt dreneringer om fyllmassen lagt midt i sjøen slik at den dannet en liten øy der. Disregntårnet ble gjenreist på øya året etter, og etterhvert ble det fulgt på med andre byggverk og hageanlegg der.
Den første nasjonalkongress for det kinesiske kommunistiske parti i 1921, som ble innledet i Shanghai, ble henlagt til Jiaxing. Der ble Partiet grunnlagt på en lystbåt på Sørsjøen.
Ojie Edoburun
Ojie Edoburun (født 2. juni 1996 i London) er en britisk sprinter. Hans fremste internasjonale meritt er gull på 100 meter i U23-EM i friidrett 2017.
2014
I januar vant han 60 meter i U20-klassen ved det sørengelske mesterskapet i friidrett innendørs, med ny personlig rekord på 6,73. Han deltok også i det britiske mesterskapet innendørs 2014, og forbedret sin personlige rekord på 60 meter til 6,71 i semifinalen. I finalen endte han på åttendeplass. Han kom på andreplass på 60 meter i U20-klassen i det engelske juniormesterskapet innendørs, bak Joseph Dewar.
Utendørs satte han personlig rekord på 100 meter under Mt Sac Relays i California, med 10,32, og kom der på tredjeplass på 100 meter og åttendeplass på 200 meter. I det engelske U20-mesterskapet vant han sin semifinale på 100 meter, men ble diskvalifisert i finalen. Han ble tatt ut til å delta i junior-VM i friidrett 2014, og løp der inn til sjetteplass på 100 meter. I august satte han ny personlig rekord på 100 meter med tiden 10,16, med «perfekt» medvind på 1,9 m/s.
2015
Han kom på femteplass på 60 meter i det britiske mesterskapet innendørs 2015, og vant samme distanse i det engelske U20-mesterskapet innendørs.
I juni vant han 100 meter i det engelske U20-mesterskapet utendørs, og i det britiske mesterskapet utendørs 2015 fikk han bronse på 100 meter. Han ble tatt ut til å delta i junior-EM i friidrett 2015 i Eskilstuna, der han vant 100 meter.
2016
Edoburun ble U23-utøver i 2016, og den 10. februar 2016 forbedret han sin personlige rekord på 60 meter innendørs til 6,66 sekunder, under Newham Athletics Network 60m Open Series.
Han kom på fjerdeplass på 100 meter i det britiske mesterskapet utendørs 2016, fem hundredeler unna bronsen som gikk til Chijindu Ujah. Edoburun løp her på 10,02, men dette var med 3,0 m/s medvind. Under EM i friidrett 2016 ble han slått ut i semifinalen på 100 meter, med tiende beste tid.
2017
Han deltok på det britiske laget på 4 x 100 meter stafett under IAAF World Relays 2017, men laget bommet på den ene vekslingen, og fullførte ikke løpet. Han vant 100 meter i det engelske U23-mesterskapet, med ny personlig rekord på 10,12 sekunder, og kom igjen på fjerdeplass i det britiske mesterskapet i friidrett 2017.
I juli deltok han i U23-EM i friidrett 2017, og vant der 100 meter. Storbritannia fikk også sølv på 4 x 100 meter stafett.
Get Yer Ya-Ya’s Out! The Rolling Stones in Concert
'Get Yer Ya-Ya's Out!' The Rolling Stones in Concert er et konsertalbum av The Rolling Stones, utgitt i september 1970.
Etter å ha fått erstattet Brian Jones med ny gitarist, Mick Taylor, var Rolling Stones klare til å turnere USA i november 1969. Alle sangene er hentet fra de tre konsertene i Madison Square Garden, 27. og 28. november, bortsett fra «Love in Vain» som ble innspilt i Baltimore 26. november.
Perama
Perama kan vise til:
Bobritzsch
Bobritzsch er en tidligere landkommune (Gemeinde) i Osterzgebirge i Landkreis Mittelsachsen i Direktionsbezirk Chemnitz i Fristaten Sachsen. Bobritzsch befinner seg i Osterzgebirge 28 km sørvest for Dresden, 15 km vest for Dippoldiswalde, 9 km nordvest for Frauenstein, 10 km øst for Brand-Erbisdorf og omkring 8 km øst for Freiberg. Bobritzsch har 4 521 innbyggere (31. desember 2009).
Afrikamesterskapet i basketball for menn 1993
Afrikamesterskapet i basketball for menn 1993 ble arrangert i Nairobi i Kenya i 1993.
Bobritzsch
Bobritzsch var en kommune i Kreis Freiberg fra 1952 til 1990. Fra 1990 frem til 1. august 1994 var den innlemmet i Landkreis Freiberg, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen. 1. januar 2012 fusjonerte kommunen med Hilbersdorf og dannet den nye kommunen Bobritzsch-Hilbersdorf.
Get Yer Ya-Ya’s Out! The Rolling Stones in Concert
'Get Yer Ya-Ya’s Out!' består kun av sanger som var utgitt på LP eller singel de siste to årene, pluss to coverlåter. Siden det amerikanske konsertalbumet Got Live if You Want It! inneholder «Under My Thumb» og «(I Can't Get No) Satisfaction», ble disse ofret til fordel for Chuck Berry-sangene «Carol» og «Little Queenie».
Ikke alle fikk høre sine favorittsanger, noe som kan høres i starten på «Sympathy for the Devil»... "«Paint it, Black», you Devil, «Paint it, Black»!". Hun måtte vente til 1989 og Flashpoint der denne oppfordingen er samplet før «You Can't Always Get What You Want», selv om de faktisk spiller sangen.
Fylkesvei 6074
Fylkesveg 6074 går mellom Utheimsmyra og Kårvåg i Averøy kommune.
Get Yer Ya-Ya’s Out! The Rolling Stones in Concert
Konsertene i Madison Square Garden ble også filmet for dokumentarfilmen Gimme Shelter, utgitt i 1970.
Fylkesvei 6074
Frem til 2019 hadde veien betegnelsen Fv249.
Get Yer Ya-Ya’s Out! The Rolling Stones in Concert
I 2009 kom det ut en samleboks der det også finnes fem sanger som ikke var med på originalutgivelsen i 1970. Dette var sanger som ble spilt på samme konsert, deriblant «Under My Thumb» og «Satisfaction». Men også akustiske blues-sanger som «Prodigal Son» og «You Gotta Move» kun fremført av Mick Jagger og Keith Richards. Disse sangene finnes også på en bonus DVD, men fra andre opptak gjort i Madison Square Garden november 1969.
'Get Yer Ya-Ya’s Out!' nådde 6.-plass i USA, tredjeplass på VG-lista og ble det aller første konsertalbumet som toppet listene i Storbritannia 19. september 1970.
Sporliste
Alle sanger er skrevet av Mick Jagger og Keith Richards, med mindre noe annet er oppgitt.
Ann-Elise Finbog
Ann-Elise Finbog (født 18. april 1953) er en norsk, samisk politiker som i perioden 2021–2025 representerer Samefolkets Parti fra valgkrets Sør-Norge på Sametinget. Hun satt også på Sametinget i perioden 2017–2021, som representant for samme parti. Hun er bosatt i Oslo.
Romela Begaj
Romela Begaj (født 2. november 1986 i Tirana) er en albansk vektløfter. Hun har vunnet sølvmedaljer i europamesterskapene i 2008, 2010 og 2012 og bronsemedalje 2009. Begaj deltok i Sommer-OL 2008 og kom på sjetteplass i sin klasse.
I sommerlekene i London i 2012 konkurrerer hun i vektløftingsklassen 58 kg. Begaj var sitt lands flaggbærer under åpningsseremonien for OL i London.
2. etappe av Tour of Norway 2018
2. etappe av Tour of Norway 2018 gikk fra Hønefoss til Asker den 17. mai 2018 og var 146,6 km lang. Etappen hadde to 3.-kategori bakkespurter og to vanlige spurter.
Arne Øren
Arne Øren (født 29. desember 1943 i Saltdal) er en norsk adjunkt og tidligere politiker som representerte Arbeiderpartiet. Han var ordfører i Rolvsøy og fylkesordfører i Østfold.
Trinorchestia longiramus
Trinorchestia longiramus er en art i slekten Trinorchestia innenfor tangloppefamilien av ordenen Senticaudata, som inngår i gruppen av amfipoder.
Arne Øren
Han meldte seg inn i Ap i 1974 og ble valgt inn i Rolvsøy kommunestyre i 1976. Her satt han til 1993, i perioden 1980-1982 som varaordfører og 1982-1991 som ordfører. Han var også innvalgt på fylkestinget i Østfold og satt som fylkesordfører fra 1991 til 2007.
Han har hatt flere verv, blant annet styreleder i KLP, Østfold Energi og Svinesundsforbindelsen, samt nestleder i styret til Østfoldforskning og styremedlem regionstyret til Innovasjon Norge.
Øren er bosatt på Rolvsøy. Han er gift og har tre barn.
Namsos IL Fotball
Namsos IL Fotball ( i Enhetsregisteret) er et idrettslag fra Namsos i Trøndelag, stiftet 28. november 1904, som blant annet driver fotball. Sesongen 2017 var første med Jonas Lian Hansen i spissen, og det ble nesten opprykk til 3. Divisjon.
I 2015 på seniornivå spilte fotballaget i 3. divisjon fotball for menn, 5. divisjon for menn og 6. divisjon for menn.
Afrikamesterskapet i basketball for menn 1995
Afrikamesterskapet i basketball for menn 1995 ble arrangert i Alger i Algerie i 1995.
Fylkesvei 6076
Fylkesveg 6076 går mellom Kårvågmyra og Staurneset i Averøy kommune. Veien er 3,7 km lang.
Akershus fengselskirke
Bygget har to etasjer, og det er kirkesal i 2. etasje. Opprinnelig var det egne skolelokaler i samme etasje, men de er siden integrert i kirkesalen, som ble restaurert i 1968. Bygget ble rehabilitert i 1998–99 og brukes av Forsvarets skoletjeneste.
Webnode
Webnode er et nettleserbasert publiseringssystem utviklet av IT-selskapet Westcom med hovedsete i Brno i Tsjekkia. Når det gjelder publiseringsløsningene kjent på det norske marked, ligner Webnode på 123hjemmeside eller Fastweb. I norsk presse har den vært sammenlignet med Artsisteer.
Historie
Westcom startet å utvikle tjenesten i 2006 og lanserte den etter 16 måneder i januar 2008. Til å begynne med satset utviklerne på det tsjekkiske og slovakiske marked, og etter hvert ble hjemmesidebyggeren tilgjengelig i flere språkversjoner, deriblant på norsk. I 2013 oppnådde tjensten ca 15 millioner brukere.
Funksjonene
Webnode tilbyr tre forskjellige løsninger for firmahjemmesider, personlige nettsider så vel som e-handel. Redigeringsverktøyet benytter dra-og-slipp-metoden kjent blant annet fra Windows, mens brukergrensesnittet inneholder elementer inspirert av Microsoft Word.
Tjenesten støtter alle moderne nettlesere slik som Internet Explorer, Mozilla Firefox, Netscape, Google Chrome, Safari og Opera.
Tjenestetype
Webnode benytter den stadig mer populære freemium-modellen. Markedsføringsbegrepet freemium er en sammentrekning av ordene "free" og "premium". Det betyr at man kan bruke bruke gratisversjonen av tjenesten vederlagsfritt eller få tilgang til en mer avansert utgave av den mot betaling.
Jesogammarus (Jesogammarus) bousfieldi
Jesogammarus (Jesogammarus) bousfieldi er en av fjorten arter under underslekten Jesogammarus (Jesogammarus) som er en av to slekter av Jesogammarus som igjen er en av tolv slekter under familien Anisogammaridae. Den igjen er en av 25 familier i overfamilie Gammaroidea (parvorden Gammaridira, infraorden Gammarida) - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever i bare ferskvann.
Antónia Moreira
Antónia Moreira de Fatima (født 26. april 1982 i Luanda) er an angolansk judoka.
Moreira deltok i Sommer-OL 2004 i Aten. I sommerlekene i London i 2012 skal hun delta i kvinnenes judo – 70 kg. Moreira var sitt lands flaggbærer under åpningsseremonien for OL i London.
Andreas Kramer
Andreas Kramer (født 13. april 1997) er en svensk mellomdistanseløper som representerer Sävedalens AIK. Hans fremste internasjonale meritt er gull på 800 meter i U23-EM i friidrett 2017. Hans mor er oppvokst i Årdal i Sogn, og han og familien har nær tilknytning til distriktet..
Trinorchestia trinitatis
Trinorchestia trinitatis er en art i slekten Trinorchestia innenfor tangloppefamilien av ordenen Senticaudata, som inngår i gruppen av amfipoder.
Andreas Kramer
2015
Kramer deltok i EM i friidrett innendørs 2015, men ble slått ut i innledningsheatet på 800 meter, med 26. beste tid. I junior-EM i friidrett 2015 i Eskilstuna kom han på sjetteplass på 800 meter.
Han kom på tredjeplass på 800 meter i det svenske mesterskapet i friidrett 2015.
2016
I det svenske mesterskapet innendørs 2016 vant han 800 meter, med tiden 1:51,48. Han deltok i VM i friidrett innendørs 2016, men fikk sjuende beste tid i kvalifiseringsheatene, og nådde ikke finalen.
Han kom på andreplass på 800 meter i det svenske mesterskapet utendørs 2016, bak Johan Rogestedt. I junior-VM i friidrett 2016 satta han personlig rekord på 800 meter i semifinalen, med 1:47,65, men gikk ikke videre til finalen.
2017
Kramer vant for andre året på rad gull på 800 meter i SM innendørs. Han ble tatt ut til EM i friidrett innendørs 2017, men ble der slått ut i semifinalen.
Sverige deltok i First League (nest øverste divisjon) i Lag-EM i friidrett 2017, og Kramer kom her på tredjeplass på 800 meter. I juli deltok han i U23-EM i friidrett 2017, og vant der 800 meter.
Saudi-Arabias historie
''Denne artikkelen omhandler landets historie. Se Saudi-Arabia for en generell artikkel.''
Fra historiens begynnelse var Den arabiske halvøy befolket av semitter. På grunn av ørkenklimaet bestod befolkningen av nomader som stadig søkte seg til de fruktbare områdene i Mesopotamia og rundt den østre middelhavskysten. Den største av disse forflytninger var allikevel utbredelsen av islam, påbegynt av profeten Muhammed på 600-tallet. Innen noen årtier erobret muslimene et rike mellom Spania og India. Gjennom forskyvningen av rikets sentrum mistet Arabia snart sin politiske betydning. Bare de hellige stedene Mekka og Medina i Hijaz blir årlig besøkt av muslimske pilegrimer. Da saudierne trådte fram på Den arabiske halvøy på 1700-tallet var den i dets indre for en stor del bebodd av beduinstammer som levde som nomader og som oftest lå i feider med hverandre. Noen egentlige statsdannelser fant ikke sted med unntak av de jemenittske og omanske områdene ved Adenbukta og Arabiahavet. Arabia regnes politisk til Det osmanske riket.
Achraf Bencharki
Achraf Bencharki (født 24. september 1994) er en marokkansk fotballspiller som spiller for den marokkanske klubben Wydad AC.
Saudi-Arabias historie
Det første saudiske riket (1744–1818)
[[Fil:First_Saudi_State_Big.png|thumb|250px|Det første saudiske rikets ekspansjon (1744–1816) med dagens grenser overlagt.
{{legend|#003207|1744–1786}} {{legend|#006C0F|1786–1808}} {{legend|#009D16|1808–1816}}]] På 1700-tallet forente huset Saud seg med den fundamentalistiske reformbevegelsen wahhabitene for at på det viset forene de arabiske beduinstammene på Den arabiske halvøy. Det første saudiske riket ble dannet i 1744 (1157 Anno Hegiræ) da Muhammad ibn Abd al Wahhab i Diriyah i Najd på Den arabiske halvøy inngikk en pakt med den lokale herskeren Muhammed ibn Saud for at med hans hjelp å rense islam fra ”ureinheter” i de områdene som denne behersket.
Saudierne med sine allierte erobret først byen Riyadh cirka 20 kilometer sør for Diriyah og utvidet siden sitt landområde som etter hvert ble den ledende staten i det indre av Den arabiske halvøyen og kontrollerte den største delen av Najd og landet ut til Persiabukten. I 1802 vendte man seg vestover for å reformere islams hellige steder. Etter å ha erobret Taif inntoks Mekka og Medina der helligdommer og bilder ble rasert. De pilegrimskaravaner som kom fra Egypt og Syria ble av wahhabitene sendte hjem som avgudsdyrkere. De hellige stedene ble renset for alle spor av avgudsdyrkelse og andre foreteelser som ikke passete inn i wahhabitenes syn på islam, og for første gang siden islams eldste tid forente større delen av Arabia under en eneste hersker – huset Saud.
Denne første ekspansjonen fra saudiernes side provoserte fram en militær intervensjon som ble gjennomført av den osmanske visekongen av Egypt, Muhammed Ali, på oppdrag av den osmanske sultanen ettersom denne var urolig over saudiernes voksende makt. En armé ble i 1813 sendt til området ved Rødehavet og i 1816 fikk Muhammed Alis sønn Ibrahim Pascha kommando over styrkene. Stedene Mekka og Medina ble gjeninntatt og også saudiernes hovedsteder Diriyah og Riyadh etter mange års strider. Saudiernes hovedmann kapitulerte og sendes til Kairo der han ble halshogd og osmanene ødela til slutt Diriyah totalt i 1819 og vendte tilbake med sin hær til Egypt.
VM i friidrett 2022 – 4 × 100 meter stafett kvinner
Øvelsen 4 × 100 meter stafett kvinner i VM i friidrett 2022 ble avholdt på Hayward Field i Eugene, Oregon, USA 22. og 23. juli 2022.
Saudi-Arabias historie
Det andre saudiske riket (1824–1891)
Huset Saud vendte tilbake etter noen år til makten etter en periode av gjenoppbygging av landet og hovedstaden ble lagt til Riyadh. De områdene som var mistet ble gjeninntatt med unntagelse av Hijaz med de hellige stedene på den vestre delen av Den arabiske halvøyen. Det andre saudiske riket varte til 1891, men allikevel i mer beskjeden enn tidligere. Da dukket det under for dynastiet Rashid som hersket over et stort område rundt oasen Ha'il i Najd i den nordvestre delen av Den arabiske halvøy. Etter dette store tilbakslaget dro de sterkt svekkede saudierne tilbake sørover fra Riyadh.
VM i friidrett 2022 – 4 × 100 meter stafett kvinner
Forsøksheat
De tre første i hvert heat (Q) og de to raskeste ellers (q) kvalifiserte seg til finalen.
Saudi-Arabias historie
Grunnleggelsen av det tredje saudiske riket
Den omtalte gjenerobringen av Riyad i 1902 fra den rivaliserende Rashid-familien innledet saudiernes og wahhabitenes ekspansjon som førte fram til den endelige grunnleggelsen av Saudi-Arabia.
De vestrumenske Karpatene
De vestrumenske Karpatene, eller De rumenske Vest-Karpatene, (rumensk: Carpații Occidentali Românești) er sammen med De østrumenske Karpatene og Sør-Karpatene, den laveste av de tre hovedgruppene av fjellkjeder i Romania. Navnet er gitt på bakgrunn av deres geografiske plassering vest for Det transilvanske platået sentralt i landet.
VM i friidrett 2022 – 4 × 100 meter stafett kvinner
Finale
Finalen startet 23. juli klokken 19:30.
De vestrumenske Karpatene
Fjellene ligger mellom elvene Donau, Berettyó og Someș. De når en høyde på 1 849 moh. med toppen Curcubăta Mare (også kalt Bihor) i Bihorfjellene (del av Apusenifjellene).
Saudi-Arabias historie
Grunnleggelsen av det tredje saudiske riket
Denne første gjenerobringen ble ledet av Abdul Aziz ibn Saud (seinere internasjonalt kjent som Ibn Saud) og fortsatte med hjelp av de beduinstammer som fantes rundt Riydah. Regionen Hasa i øst ved Persiabukta ble underlagt i 1913 og deretter resten av Najd i nordvest inklusive de fryktede rashiderne i Hail. Avgjørende var den militære seieren over den konkurrerende hashimitiske dynastiet som Ibn Saud i 1925 kunne erobre dets kongerike Hijaz (med de hellige stedene). Stort militært støtte under disse strider fikk Ibn Saud fra den militante wahhabitiske bevegelsen ikhwan, brorskapet. Ibn Saud ble konge av Hijaz det påfølgende år og i 1927 tok han også tittelen konge av Najd. Gjennom traktaten i Jidda i 1927 erkjente Storbritannia Ibn Sauds rike som uavhengig stat og den ble da kalt ”kongeriket Hijaz og Najd”. I 1932 forente Ibn Sauds alle områdene i kongeriket Saudi-Arabia.
De vestrumenske Karpatene
Fjellene preges av diskontinuitet, med variert geografisk oppbygning og en petrografisk «mosaikk» av ulike bergarter som flysch, glimmerskifer, kalkstein, magmatiske og metamorfe bergarter.
Saudi-Arabias historie
Grunnleggelsen av det tredje saudiske riket
Ibn Sauds siste erobringskrig ble det angrepet som han våren 1934 innledet mot Jemen. Foranledningen var av rent geografiske grunner ettersom Ibn Saud mente at Saudi-imperiet ville se hyggeligere ut om det avrundedes med at også omfatte halvøyens sydvestre hjørne. De saudiske styrkene ble imidlertid stoppet effektivt av Imam Yahyas jemenittiske fjellstammer og utvidelsesforsøket ble helt mislykket. Landene ble forsont og en fredsavtale ble sluttet allerede samme år.
De vestrumenske Karpatene
Fjellkjeder
Regnet fra nord til sør kan De vestrumenske Karpatene deles inn i tre hovedgrupper, delt av ulike elvedaler.
Saudi-Arabias historie
Funn av olja og den fortsatte utviklingen
Ibn Sauds hadde ikke suksess på det økonomiske område før de store oljefunn ble oppdaget i området ved Persiabukta i mars 1938. Utnyttelsen av oljekildene ble forsinket som følge av andre verdenskrigens utbrudd i 1939, men begynte på alvor etter krigens slutt og produksjonen var i full gang i 1949. Gjennom de rike forekomstene av olje oppnådde landet velstand og fikk stor internasjonalt innflytelse som følge av oljeeksporten til verdens industrinasjoner.
De vestrumenske Karpatene
Fjellkjeder
De finnes totalt 18 undergrupper av fjellkjedene.
Saudi-Arabias historie
Oljeutvinning i Dammam
I april 1935 satte geologene Bert Miller og Krug Henry i gang et testforsøk på brønn nummer én i byen Dammam, langs kysten av Persiabukta. Boringen resulterte kun i funn av gass, men det ble funnet spor av olje på 700 meters dyp. Boringen fortsatte med en ny brønn, brønn nummer to, som produserte olje på 600 meters dyp. Dette førte til videre utgravinger, med testbrønn tre, fire, fem og seks i Dammam.
3. etappe av Tour of Norway 2018
3. etappe av Tour of Norway 2018 gikk fra Moss til Sarpsborg den 18. mai 2018 og var 176 km lang. Etappen hadde to 3.-kategori bakkespurter og to vanlige spurter.
Saudi-Arabias historie
Historie
I 1933 undertegnet den saudiske finansministeren Abdullah ibn Suleyman og Lloyd N. Hamilton en konsesjonsavtale på vegne av regjeringen i Saudi-Arabia og det amerikanske selskapet Standard Oil og California (Socal). Avtalen ga selskapet rettighetene til å utvinne olje fra et område større enn staten Texas, mot at selskapet fikk en liten pengesum og royalties på fremtidig produksjon. Dette utgjorde rundt ti cent per fat i 1933. Avtalen vakte lite oppmerksomhet fra resten av verden, og det var få som trodde at det fantes olje i det nylig opprettede kongedømmet. Ansvaret for å lete etter olje i Saudi-Arabia ble gitt til California Arabian Standard Oil Company (Casoc), et datterselskap av Socal.
Avtalen med det amerikanske selskapet kom i en tid da den saudiske monarken Ibn Saud hadde pådratt seg stor gjeld, blant annet gjennom kampen mot Ikhwan, en militant gruppe, på slutten av 1920-tallet. I tillegg var kongen opptatt av å opprettholde sin luksuriøse livsstil, noe som også bidro til opphopningen av gjeld.
Vendepunktet
Texaco Co. (nå Chevron Corporations) kjøpte i 1936 50% av konsesjonen fra Socal. Selskapet fortsatte drillingen, men slet med å oppdage verdifull olje. Vendepunktet kom i 1938 da selskapet fant store mengder olje i brønn sju ved Dammam. Denne oljen var den første som ble benyttet til kommersielt bruk. Oljeproduksjonen steg fra 495,135 fat i 1938 til 5,074,838 fat kun to år senere. Oljeproduksjonen i Dammam skapte uventede problemer for Texaco, i form av kong Ibn Saud. Kongen så oljeressursene som løsningen på sine økonomiske problemer, mens det for selskapet var dyrt å utvinne råolje i den saudiske ørkenen. Selskapet måtte utvide produksjonen for å kunne begrense kongens økonomiske krise, hva som igjen var nødvendig for å kunne beholde den verdifulle oljekonsesjonen. Andre verdenskrig satte en kortvarig stopper for produksjonen, som gikk ned til 4,310,110 fat i 1941, men både kong Ibn Saud og Texaco innså at ressursene som lå i området var enorme, og mye større enn noensinne forventet. Funnet i brønn sju muliggjorde utviklingen av kommersiell olje i Saudi-Arabia. Denne oljen la grunnlaget for de enorme oljeressursene i landets framtid, samtidig som det fremmet den økonomiske utviklingen i Saudi-Arabia. Selskapet Aramco, som senere ble nasjonalisert, vokste til verdens største oljeproduserende selskap. I 1982 ble brønn sju tatt ut av produksjon etter 45 års produksjon.
Tronfølge
Før sin død i 1953 ordnet Ibn Saud tronfølgen slik at tronen bare kunne innehas av hans egne etterkommere. Saudi-Arabias konger, som alle har vært Ibn Sauds sønner, har etter han vært:
Fylkesvei 6080
Fylkesveg 6080 går mellom Ba og Henda i Averøy kommune. Veien er 7,4 km lang.
Frem til 2019 hadde veien betegnelsen Fv253.
Liarelva kraftverk
Liarelva kraftverk er et vannkraftverk i Kvinnherad kommune i Vestland.
Det er et elvekraftverk som utnytter et fall på 430 meter.
Installert effekt er 1,9 MW på en peltonturbin. Årsproduksjon er 6,2 GWh.
Hugh Edwin Strickland
Hugh Edwin Strickland (født 2. mars 1811 i Reighton i Yorkshire, død 14. september 1853 i Nottinghamshire) var en britisk geolog, ornitolog, naturforsker som arbeidet innenfor biologisk systematikk.
Liv og virke
Strickland ble født i Reighton i East Riding i Yorkshire. Han var den nest eldste sønnen til Henry Eustatius Strickland fra Apperley i Gloucestershire og Mary, datter av Edmund Cartwright, oppfinner av en mekanisk vevstol, og grandsønn av George Strickland, fra Boynton. I 1827 ble han elev av Thomas Arnold (1795–1842), en venn av familien.
Som gutt fikk han en interesse for naturhistorie som skulle dominere livet hans. Han fikk tidlig utdannelse fra privatlærere og begynte i 1829 på Oriel College, Oxford. Han var på anatomiforelesninger til John Kidd og geologiforelesninger til William Buckland og ble interessert både i zoologi og geologi. Han ble B.A. i 1831, fortsatte studiene og ble M.A. det påfølgende året. Han giftet seg med Catherine Dorcas Maule Jardine, datter av William Jardine, i 1845. Hun tegnet mange illustrasjoner til Illustrations to Ornithology (1825–43), der hun benyttet initialene, CDMS.
Etter å ha returnert til England i 1836 fremla Strickland flere avhandlinger for Geological Society om geologien i områdene han hadde besøkt sør i Europa og Asia. Han beskrev også i detalj "avleiringer i fylkene Worcester og Warwick, og rettet oppmerksomhet mot elve-avleiringer i Cropthorne hvor det ble funnet levninger av flodhest". Sammen med Murchison la han fram en viktig avhandling for Geological Society: On the Upper Formations of the New Red Sandstone System in Gloucestershire, Worcestershire and Warwickshire (Trans. Geol. Soc., 1840). I andre avhandlinger beskrev han beinsamlinger i Bristol nær Tewkesbury og i Ludlow i Woolhope. Han var også forfatter av ornitologiske memoarer som ble forelagt Zoological Society, Annals and Magazine of Natural History og British Association. Han skrev også rapporten i 1842, til en komité utnevnt av British Association for å vurdere reglene for zoologisk nomenklatur. Denne rapporten er den tidligste formelle kodifiseringen av prioritetsregelen, som representerer det fundamentale veiledende budskapet som bevarer stabiliteten av biologisk nomenklatur.
Lina Jacques-Sébastien
Lina Jacques-Sébastien (født 10. april 1985 i Creteil) er en fransk friidrettsutøver (sprinter).
Hugh Edwin Strickland
Liv og virke
Han var en av grunnleggerne av Ray Society, foreslått i 1843 og etablert i 1844, med mål om utgi arbeider om naturhistorie som ikke kunne utgis av vitenskapelige selskap eller forleggere. For dette samfunnet korrigerte, utvidet og redigerte Strickland manuskriptet til Agassiz Bibliographia Zoologiae et Geologiae (1848). I 1845 redigerte han med J. Buckman en andre og utvidet utgave av Murchisons Outline of the Geology of the neighbourhood of Cheltenham. I 1846 slo han seg ned Oxford, og to år seinere utgav han sammen med Alexander Gordon Melville et verk om The Dodo and its kindred (1848).
Lina Jacques-Sébastien
Hun kom på 6.-plass i Junior-VM i friidrett 2004, og fikk bronse på 4 x 100 meter stafett sammen Natacha Vouaux, Aurélie Kamga og Nelly Banco. De løp på tiden 43,68, som var ny fransk juniorrekord. I U23-EM i friidrett 2005 fikk hun sølv på 100 meter, bak Maria Karastamati. Sølv ble det også i Middelhavslekene 2005, på 200 meter. Hun deltok også i EM i friidrett innendørs 2005 og i 2009, men nådde ikke finalen i noen av disse.
Hugh Edwin Strickland
Liv og virke
I 1850 ble han oppnevnt til dosent i geologi ved Oxford under Bucklands sykdom, og i 1852 ble han valgt til medlem av Royal Society. I det påfølgende året, etter å ha deltatt i ett møte hos British Association i Hull, undersøkte han borekaks ved Manchester Sheffield & Lincolnshire Railway nær Retford. Der ble han truffet av toget og drept. Han er begravd i Deerhurst-kirke nær Tewkesbury, hvor det finnes et minnevindu.
Lina Jacques-Sébastien
I VM i friidrett 2005 kom hun på 4.-plass på 4 x 100 meter stafett. I 2008 deltok hun i OL sammen Muriel Hurtis-Houairi, Myriam Soumaré og Carima Louami, men kvalifiserte seg ikke videre fra første runde, etter at de feilet i en veksling.
I 2010 deltok hun i EM i friidrett i Barcelona. Her ble det sølv på 4 x 100 meter stafett, sammen Myriam Soumaré, Véronique Mang og Christine Arron. Tiden ble 42,45.
Hugh Edwin Strickland
Liv og virke
Hans Ornithological Synonyms ble utgitt i 1855. Samlingen hans på 6,000 fugler ble overført til Cambridge i 1867. Under en reise i 1835 oppdaget han olivensanger på øyen Zante, og tyrkerspurv i nærheten av İzmir i Vest-Tyrkia.
Han ble æret ved å få sitt navn på en fugl endemisk til N. Borneo, Copsychus stricklandii Motley & Dillwyn (1855) og også en slekt av armfotinger: Stricklandia.
Jonathan Evans-Jones
Jonathan Evans-Jones er en walisisk skuespiller og fiolinist. Han er best kjent for rollen som kapellmester Wallace Hartley i storfilmen Titanic (1997). I tillegg til arbeidet som skuespiller har Evans-Jones medvirket som felespiller på en rekke lydspor, blant annet på Mannen med jernmasken (1998), Slutten på et forhold (1999), Kjøpmannen i Venedig (2004), Blood Diamond (2006), Jason Bournes ultimatum (2007), Mordet på Jesse James av den feige Robert Ford (2007), Twilight – Evighetens kyss (2008), The Hunger Games (2012), The Huntsman: Winter's War (2016) og Fabeldyr og hvor de er å finne (2016).
Hans Knut Sveen
Hans Knut Sveen (født 25. mai 1963) er en norsk cembalist som sammen med Frode Thorsen leder ensemblet Bergen Barokk.
Fra 1983 til 1987 studerte Sveen orgel og kirkemusikk på Bergen Musikkonservatorium. Han tok diplomeksamen i cembalo i Amsterdam i 1993. Fra 1992 til 2023 var han ansatt som lærer på Griegakademiet, som er underlagt Universitetet i Bergen. Der underviste han i tidligmusikk (historisk informert framføringspraksis) og cembalo.
KÅKÅ kverulantkatedralen
KÅKÅ kverulantkatedralen (ofte bare KÅKÅ) er et frittstående debatt- og litteraturhus i Stavanger med Jan Inge Reilstad som litteraturhussjef og daglig leder. KÅKÅ startet opp 11.september 2014 med det formål å legge til rette for en fysisk møteplass hvor man kunne dyrke debatt, samtale og uenighetsfellesskapet, under mottoene: «Den gode kverulanten styrker uenighetsfellesskapet!», og «Ingen by er bedre enn sin egen offentlighet!». Stiftelsen delte tidligere også ut prisen «Årets kverulant», til en person eller gruppe som har «utfordret maktperspektiv, formidlet livslyst og vært irriterende god». Styreleder er Snorre Haukali, som overtok etter Hallgeir Langeland i 2019. Stiftelsen KÅKÅ ble stiftet av Kristoffer og Signe Anne Stensrud i 2014.
Stiftelsen KÅKÅ kverulantkatedralen startet i 2017 den årlige økonomifestivalen KÅKÅnomics i Stavanger, som foregår hvert år i slutten av oktober.
Arrangement
KÅKÅ kverulantkatedralen står årlig for rundt 150 til 200 arrangementer i Stavangerområdet, deriblant debatter, samtaler og temauker innenfor litteratur, politikk og samfunn, ofte med et fokus på sosiokulturelle dilemma. Fra 2014 til 2020 var hovedscenen til KÅKÅ i kjelleren på Café Sting (Sting Nere), fra våren 2020 på Musikstuen Påfyll i Kirkegata 36. KÅKÅ arrangerer også debatter, samtaler og andre opplysende arrangement rundt omkring i hele Rogaland fylke, først og fremst under Tour de KÅKÅnomics, som foregår i forkant av KÅKÅnomics hver høst.
«Årets kverulant»
Årets kverulant ble tidligere delt ut til en person eller gruppe som har utmerket seg i samfunnsdebatten i løpet av det forrige året. Fra og med 2020 ble den erstattet av «Kverulantkatedralens økonomipris» (også kalt «KÅKÅnomics-prisen»), som deles ut under økonomifestivalen KÅKÅnomics.
Trollvannsveien (Oslo)
Trollvannsveien (1, 3) er en vei i bydel Nordre Aker i Oslo. Den går østover fra Grefsenkollveien til vestsiden av Trollvann nær nordenden av vannet.
Navnet bele vedtatt i 1931 og ble før 1915 brukt om Grefsenkollveien.
Bare to veinumre er i bruk: I nr. 1 er Oslo skisenter Grefsenkollen, i nr. 3 er Trollvannstua.
Uhlorchestia
Uhlorchestia er en slekt innenfor tangloppefamilien av ordenen Senticaudata, som inngår i gruppen av amfipoder.
Afrikamesterskapet i basketball for menn 1997
Afrikamesterskapet i basketball for menn 1997 ble arrangert i Dakar i Senegal i 1997.
Kartleser
Kartleser (engelsk: co driver) brukes om den personen som leser noter (veibeskrivelse) for en rallyfører. Norske rallyførere i WRC har brukt utenlandske kartlesere på grunn av bedre tilgjengelighet på erfarne kartlesere internasjonalt. Petter Solberg kjører med Phil Mills fra Wales, Eyvind Brynhildsen kjører med Denis Giraudet fra Frankrike og Thomas Schie kjørte med Göran Bergsten fra Sverige.
Norske kartlesere av internasjonalt format er Ola Fløene (kartleser for Andreas Mikkelsen), Ole Kristian Unnerud (kartleser for Mads Østberg) og Cato Menkerud (kartleser for Henning Solberg).
Zhang Haiyang
Zhang Haiyang (kinesisk: 张海阳; født i juli 1949 i fylket Pingjiang i provinsen Hunan i Kina) er general i Folkets frigjøringshær og pr 2012 politisk kommissar i hærens annet artillerikorps.
Hans far, general Zhang Zhen, er et tidligere medlem av Den sentrale militærkommisjon og hans svigerfar er også høy militær.
Ghost Rider (motorsyklist)
Føreren, under navn «Ghost Rider», har forskjellige oppgaver i filmene, men hovedsakelig dreier det seg om å bryte trafikkregler og tiltrekke seg politiet, for så å stikke av fra dem. Filmene er en spinnoff-serie av Getaway in Stockholm, hvor en gjør det samme med bil.
Handling
Best kjent er den første filmen The Final Ride (2002), når Ghost Rider kjører de 68 km fra Stockholm til Uppsala på 14 minutter og 55 sekunder, hvilket innebærer en gjennomsnittshastighet på 273,1 km/h. Denne rekorden slår han med 2 sekunder i film # 3 Goes Crazy in Europe (2004), da han kjører samme strekningen i enda tettere trafikk. I Ghost Rider 2 kjøres det en spesialbygget Suzuki Hayabusa turbo med 499 hk. Det kjøres på bakhjulet med denne i over 300 km/t. I film # 4, Goes Undercover (2005), kjøres det en falsk politi-motorsykkel, hvor Ghost Rider tar opp jakten på intetanende motorsyklister. I samme film kjører han Stockholm – Uppsala for tredje gang, denne gang på en turbomatet karbonfiber Suzuki GSXR1000K5 med 285 Hk og toppfart på 340 km/t. I Ghost Rider 6.66 "What The F**K" er Ghost Rider nok engang ute for og hisse på seg politiet, denne gangen går det hardt utover Ghost Riders sykkel og Subaru Impreza STI, etter møte med det svenske politiet.
Thomas Thomson
Thomas Thomson (født 12. april 1773, død 2. juli 1852) var en skotsk kjemiker som var med på å spre John Dalton sin atomiske teori. Han var oppfinner av saccharometeret og har gitt navn til silisium.
Stranda Idrottslag
Stranda idrettslag er et idrettslag fra Stranda i Møre og Romsda l og ble stiftet 15. august 1914.
Fotball
Klubbens A-lag i fotball spilte fra 2006 i 4. divisjon helt til de rykket opp i 2009. I den tøffe 2010-sesongen i 3. divisjon klarte de å holde seg i divisjonen, og spiller i 3. divisjon også i 2011. Nå i 2018 spiller klubben i 5. divisjon.
Vågen taekwondo klubb
Vågen Taekwondo klubb ble opprettet i 1994 av Bjørg Rasmussen, Arild Rasmussen, Audun Rasmussen, Roar Kristoffersen og Bjørn Kåre Bryn. Klubbens leder, Bjørg Rasmussen, ble tildelt kongens fortjenstmedalje i 2010 for sin frivillige deltagelse i klubben. Klubben holder til i Bergen, nærmere bestemt Knarvik, Åsane og Sandviken. Vågen Taekwondo klubb deltar jevnlig i konkurranser og vinner ofte i B-stevner.
Too Pure
Too Pure er et britisk uavhengig plateselskap som holder til i London. Selskapet ble etablert i 1990 av Richard Roberts og Paul Cox. Too Pures rykte ble bygget ved å i hovedsak gi ut alternativ og uavhengig musikk de følte ble ignorert av de store plateselskapene. De startet som et lite og eksperimentelt selskap og oppdaget PJ Harvey og Stereolab blant mange andre.
Vågen taekwondo klubb
Taekwondo er en kampsport med røtter 1600 år tilbake i tid. Munken Bodhidharma gikk fra Kina til India for å bygge et tempel. På vegen studerte han dyrenes forsvars og angrep metoder. Dette er forløperen til all asiatisk kampsport.
Eksterne lenker
¨
André Bork
André Bork eller ved fullt navn Andreas Christoph Bork (født 6. januar i København 1854, død 1. september 1932 i Lillerød ) var en dansk xylograf.
Bork var sønn av den tyskfødte skomakermester, senere rentier Heinrich Wilhelm Bork (1818-1883) og Engeline Maria f. Espersen (1816-1873), og vokste opp i København.
Læreår
Han gikk i lære hos xylograf Hans Peter Hansen i fire år og var samtidig elev ved Det tekniske Selskabs Skole. I 1871 fikk han plass på Kunstakademiet i København, men fulgte undervisningen i den almindelige forberedelsesklasse kun i et kvartal. Samme år som han ble student ved akademiet reiste han til Stuttgart for å lære mer om xylografihåndverket.
I perioden 1883 til 1885 oppholdt han seg i Wien for å arbeide på atelier der, og han fortsatte sin kunstneriske virksomhet andre steder i utlandet. I München var han blant dem som fikk skjære Rudolf von Seitz' illustrasjoner til Johann Wolfgang von Goethes Faust. Her kom han også til å xylografere bilder for det populære vittighetsbladet Fliegende Blätter. Dernest tok han til Paris, hvor han ble involvert i billedarbeidet med Victor Hugos Les travailleurs de la Mer. Så hadde han et oppholld i Berlin. I Firenze utførte han i 1888 træsnit etter Sassoferratos Madonna, fulgt av opphold i Nederland og i London.
Tilbake til Danmark
I Danmark hadde en helst merket seg Borks navn i forbindelse med de flotte tresnittene etter forskjellige maleres originalarbeider, som han fikk stilt ut i København i 1884. I 1893 vendte han endelig hjem og slo seg ned i (Frederiksberg), hvor han fikk opprettet sitt eget xylografiske atelier. Her skar han en rekke forsideportretter for Carl Aller, både mens Allers' illustreret Familie-Journal var utgitt parallelt i Danmark og Norge, og i dem begge etter at bladet ble delt i en dansk og en norsk utgave. Her utførte han storslotte portretter etter fotografi både av Georg Brandes, P.S. Krøyer, Carl Jacobsen (1901), Bjørnstjerne Bjørnson og mange flere.
Bork skar også tresnitt etter flere av Hans Tegners illustrasjoner for Ludvig Holbergs trebinds Jubeludgave. Dessuten fikk han utføre en av Erik Werenskiolds eventyrtegninger for Peter Christen Asbjørnsens «Den syvende Fa'r i Huset» for Norske Folke- og Huldre-Eventyr i Udvalg (1879), s. 119, noe Werennskiold gjør rede for i brevet han sendte Asbjørnsen fra München 17. november 1879:
Hva som skjedde med «Kuldbrænderen», er ikke godt å si, om det ikke berodde på en misforståelse, for de bildene som er publisert til dette eventyret er alle kreditert Hans Petter Hansens atelier. Det skulle heller ikke bli Bork som fikk skjære Moes og Asbjørnsens portretter. Dette ble overlatt den tyske mesterxylografen Adolf Closs å utføre. Men at Bork kunne utføre portretter med minst like stor virtuositet som han skar landskapsbilder, vitner jo til fulle hans senere kunstnerbane om.
André Borks grav befinner seg på Assistens Kirkegård.
Noen portretter utført av André Bork
Oversikten er baseret på «portrætteredes biografier» i Dansk biografisk leksikon.
Karsbach
Karsbach er en kommune i Landkreis Main-Spessart i regierungsbezirk Unterfranken i den tyske delstaten Bayern. Den er en del av amtet Gemünden am Main.
Geografi
Karsbach ligger i Region Würzburg. I kommunen ligger foruten Karsbach, landsbyene Heßdorf, Höllrich og Weyersfeld som inntil 1978 var selvstendige kommuner. Weyersfeld ble i 2005 valgt til den vakreste by i Landkreis Main-Spessart.
Fylkesvei 6082
Fylkesveg 6082 går mellom Ba og Myrset i Averøy kommune. Veien er 3,9 km lang.
Frem til 2019 hadde veien betegnelsen Fv254.
Nils Larsen (pianist)
Nils Larsen (født 7. juni 1888 i Kristiania, død 5. november 1937) var en norsk pianist, komponist og pedagog, kjent som en av landets ledende i tiden før den andre verdenskrig og viktig eksponent for den norske klaverstil.
Som ung gikk han i lære hos Martin Knutzen (1906–09) og debuterte som komponist med fire stykker (1908) og pianist i Logen (1909). I Berlin lærte han av da Motta og Ganz (1910–14), i USA oppholdt han seg (1919–20), og med fiolinisten Leif Halvorsen turnerte han landet med meget suksess, inntil sin siste konsert (1924). Denne tidlige tiden avstedkom et fåtall komposisjoner, mindre stykker, som fremdeles benyttes i undervisning.
Han var også tilknyttet Oslo Filharmoniske Orkester og drev Nils Larsens klaverskole i Parkveien 75. Han førte over førti elever frem til debut. Blant elevene finner vi Robert Levin, Robert Riefling, Tore Sinding, Elisabeth Reiss, Eline Nygaard, Kristian Hauger, Sølvi Wang, Gunvor Mjelva, Ester Skogsrud, Ruth Lagesen, Ingebjørg Gresvik, Hans Solum, Hildegunn Reuter, Kåre Siem, Klaus Egge og Ivar Johnsen. Etter hans tidlige bortgang ble ansvaret for klaverskolen overtatt av hans tidligere elev Ingebjørg Gresvik.
Carlotta Perry
Carlotta Perry (født i 1839 eller 1848 i Michigan, USA, død 4. mars 1914 i Chicago, USA), forfatternavnet til Charlotte Augusta Perry, var en amerikansk forfatter av poesi og prosa, anerkjent som en av de fremste kvinnelige poeter på slutten av det 19. århundre. Hennes dikt, barnehistorier og noveller ble publisert i mange av datidens leste magaisner, slik som Harper's Magazine, Godey's Lady's Book og Lippincott's Monthly Magazine.
Hornnes og Iveland
Hornnes og Iveland formannskapsdistrikt ble opprettet 1. januar 1838. Kommunen ble delt i to 31. desember 1885. Da de ble selvstendige kommuner, hadde det nye Hornnes herad 1 113 innbyggere og Iveland 1 103.
Kevin Fiala
Kevin Fiala (født 22. juli 1996) er en sveitsisk profesjonell ishockeyspiller som for tiden spiller for Los Angeles Kings i National Hockey League (NHL). Han har tidligere spilt for Nashville Predators og Minnesota Wild i NHL og HV71 i Svenska hockeyligan (SHL). Han ble draftet av Nashville Predators som nummer elleve i første runde i NHL Entry Draft 2014.
Internasjonalt har Fiala representert Sveits ved fem VM-turneringer og på aldersbestemte landslag. Han har vunnet sølv med Sveits ved VM i 2018.
Afrikamesterskapet i basketball for menn 1999
Afrikamesterskapet i basketball for menn 1999 ble arrangert i Luanda og Cabinda i Angola i 1999.
Staringia
Staringia er en slekt som inngår i familien Cytherellidae, som igjen er den eneste familie i ordenen Platycopida av muslingkreps - små krepsdyr. Denne slekten anses foreløpig som sannsynlig utdødd, og består av minst en art - Staringia semiornata.
Nærmere taksonomisk plassering
Taksonomien av muslingkreps er omstridt og inneholder vanskelig systamiserte grupper. Skillet mellom gruppnene innenfor klassen muslingkreps er basert på morfologi snarere enn molekylær analyse, og det er mulig at muslingkreps-gruppen er parafyletisk og bør deles. Mye av den tidlige forskningen, inklusive beskrivelsen av Myodocopa-gruppen, er gjort av den norske marinbiologen og havforskeren Georg Ossian Sars. Oversikten nedenfor følger den nyeste taksonomiske plasseingen i henhold til WoRMS-databasen:
Åsnes kirke holdeplass
Åsnes kirke er en nedlagt holdeplass på Solørbanen i Innlandet. Holdeplassen, som er like nord for Flisa i Åsnes, åpnet i 1929, mistet persontrafikken i 1986 og ble endelig nedlagt 27. mai 1990.